title: 2012/612/ES: Eiropas Parlamenta Lēmums ( 2012. gada 10. maijs ) par IMI kopuzņēmuma (novatorisku zāļu jomā uzsāktās ierosmes īstenošanai) 2010. finanšu gada budžeta izpildes apstiprināšanu#Eiropas Parlamenta Rezolūcija ( 2012. gada 10. maijs ) ar konstatējumiem, kas ir neatņemama daļa no lēmuma par IMI kopuzņēmuma (novatorisku zāļu jomā uzsāktās ierosmes īstenošanai) 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/334

         EIROPAS PARLAMENTA LĒMUMS
   (2012. gada 10. maijs)
   par IMI kopuzņēmuma (novatorisku zāļu jomā uzsāktās ierosmes īstenošanai) 2010. finanšu gada budžeta izpildes apstiprināšanu
   (2012/612/ES)
   EIROPAS PARLAMENTS,

               —

               ņemot vērā IMI kopuzņēmuma 2010. finanšu gada galīgos pārskatus,

               —

               ņemot vērā Revīzijas palātas ziņojumu par Kopuzņēmuma novatorisku zāļu jomā uzsāktās ierosmes īstenošanai 2010. finanšu gada pārskatiem, ar Kopuzņēmuma atbildēm (1),

               —

               ņemot vērā Padomes 2012. gada 21. februāra ieteikumu (06086/2012 – C7-0050/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2007. gada 20. decembra Regulu (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai (3), un jo īpaši tās 11. panta 4. punktu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0108/2012),

               1.

               sniedz IMI kopuzņēmuma izpilddirektoram apstiprinājumu par Kopuzņēmuma 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt IMI kopuzņēmuma izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 368, 16.12.2011., 17. lpp.

      (2)  OV L 248, 16.9.2002., 1. lpp.

      (3)  OV L 30, 4.2.2008., 38. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2012. gada 10. maijs)
      ar konstatējumiem, kas ir neatņemama daļa no lēmuma par IMI kopuzņēmuma (novatorisku zāļu jomā uzsāktās ierosmes īstenošanai) 2010. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā IMI kopuzņēmuma 2010. finanšu gada galīgos pārskatus,

                  —

                  ņemot vērā Revīzijas palātas ziņojumu par Kopuzņēmuma novatorisku zāļu jomā uzsāktās ierosmes īstenošanai 2010. finanšu gada pārskatiem, ar Kopuzņēmuma atbildēm (1),

                  —

                  ņemot vērā Padomes 2012. gada 21. februāra ieteikumu (06086/2012 – C7-0050/2012),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2007. gada 20. decembra Regulu (EK) Nr. 73/2008, ar ko izveido Kopuzņēmumu novatorisku zāļu jomā uzsāktās ierosmes īstenošanai (3), un jo īpaši tās 11. panta 4. punktu,

                  —

                  ņemot vērā Kopuzņēmuma novatorisku zāļu jomā uzsāktās ierosmes īstenošanai finanšu noteikumus, kas pieņemti ar Kopuzņēmuma valdes 2009. gada 2. februāra lēmumu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu (A7-0108/2012),

                  A.

                  tā kā Kopuzņēmums novatorisku zāļu jomā uzsāktās ierosmes īstenošanai (turpmāk – Kopuzņēmums) tika izveidots 2007. gada decembrī uz 10 gadu laikposmu, lai būtiski uzlabotu zāļu izstrādes procesa efektivitāti un lietderīgumu un lai tādējādi ilgtermiņā farmācijas nozarē ražotu iedarbīgākas un drošākas novatoriskas zāles;

                  B.

                  tā kā 2009. gada 16. novembrī Kopuzņēmums sāka patstāvīgi darboties;

                  C.

                  tā kā Revīzijas palāta uzskata, ka ir guvusi pamatotu pārliecību par to, ka Kopuzņēmuma gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

                  D.

                  tā kā maksimālais Savienības ieguldījums Kopuzņēmumā tā 10 gadu darbības laikposmā ir EUR 1 000 000 000, kas finansējams no Septītās pētniecības pamatprogrammas budžeta;

                  E.

                  tā kā Kopuzņēmuma 2010. finanšu gada budžets bija EUR 107 150 584,

         Budžeta un finanšu pārvaldība

                  1.

                  ar bažām norāda, ka Kopuzņēmuma 2010. finanšu gada budžetu un tā izpildes plānu valde pieņēma tikai 2010. gada 16. martā un tādēļ gandrīz visu pirmo gada ceturksni Kopuzņēmums, veicot maksājumus, bija spiests ievērot provizorisko divpadsmitdaļu budžeta principu;

                  2.

                  ir noraizējies par to, ka Kopuzņēmuma dalībnieki nav spējuši savlaicīgi noteikt gada izpildes plānā iekļaujamās zinātniskās prioritātes un par tām vienoties, tādēļ ikgadējais priekšlikumu konkurss 2010. gadā tika izsludināts ar novēlošanos, proti, tikai 2010. gada 22. oktobrī;

                  3.

                  norāda, ka Kopuzņēmuma galīgais 2010. gada budžets ietvēra saistību apropriācijas EUR 107 150 584 apmērā un maksājumu apropriācijas EUR 29 009 840 apmērā; norāda, ka pieejamo saistību un maksājumu apropriāciju izlietojums bija zems – attiecīgi 6 % un 35 %;

                  4.

                  ir noraizējies par zemo budžeta izpildes līmeni un vēl jo vairāk par tam pakārtotajiem Kopuzņēmuma darījumiem; uzsver, ka naudas līdzekļu atlikums gada beigās bija EUR 70 731 612,03 jeb 65 % no maksājumu apropriācijām, kas bija pieejamas 2010. gadā;

                  5.

                  pieņem zināšanai Kopuzņēmuma sniegto paskaidrojumu, ka saistību un maksājumu apropriāciju izlietojums bijis zems un naudas līdzekļu atlikums bijis liels šādu iemeslu dēļ:

                              —

                              ar novēlošanos tika noteiktas Kopuzņēmuma zinātniskās prioritātes un konkursu temati, līdz ar to vēlāk tika publicēti uzaicinājumi iesniegt priekšlikumus un aizkavējās to vērtēšanas un atlases process,

                              —

                              trešā priekšlikumu konkursa rezultātā atlasītajiem sadarbības projektiem priekšfinansējuma maksājumi tika veikti 2011., nevis 2010. gadā (kā tas budžetā bija sākotnēji ieplānots), jo aizkavējās attiecīgie procesi izvēlētajos konsorcijos, un tas ietekmēja dotācijas nolīgumu parakstīšanu;

                        tomēr aicina Kopuzņēmumu un tā dalībniekus attiecīgi rīkoties, lai nodrošinātu, ka savlaicīgi tiek noteiktas zinātniskās prioritātes un konkursu temati, un lai budžets nākamajos finanšu gados būtu līdzsvarots;

         Vērtējums ieguldījumiem natūrā

                  6.

                  atgādina, ka Kopuzņēmums tika izveidots 2007. gada decembrī un patstāvīgu darbību tas uzsāka 2009. gada 16. novembrī; pauž ļoti nopietnas bažas par to, ka metodoloģiju, pēc kuras būtu vērtējami ieguldījumi natūrā un kura atbilstoši Kopuzņēmuma finanšu noteikumiem būtu jāiekļauj tā iekšējos noteikumos un procedūrās, valde vēl nav apstiprinājusi un tādēļ Kopuzņēmuma dalībnieki, kas ir Eiropas Farmācijas uzņēmumu un apvienību federācijas (EFPIA) biedri, nevarēja ziņot par pirmā pārskata perioda faktiskajām izmaksām, kā noteikts dotācijas nolīgumos;

                  7.

                  pieņem zināšanai Kopuzņēmuma atbildi, ka joprojām tiek apspriesta metodoloģija, pēc kuras būtu vērtējami EFPIA biedru ieguldījumi natūrā Kopuzņēmuma projektos, un ka ziņojumi par konkrētiem ieguldījumiem natūrā tiks iesniegti pēc tam, kad valde būs apstiprinājusi pārskatīto dotācijas nolīguma paraugu; mudina Kopuzņēmumu un tā valdi sniegt budžeta izpildes apstiprinātājiestādei jaunāko informāciju šajā jautājumā;

         Iepirkuma procedūras

                  8.

                  no Kopuzņēmuma gada darbības pārskata secina, ka 2010. gadā ir pieņemtas “IMI vadlīnijas mazas vērtības iepirkuma procedūrām”, kuru mērķis ir veicināt atbilstību Eiropas Komisijas vispārējām publiskā iepirkuma pamatnostādnēm un kuras ietver maksimālās un minimālās summas, kas publiskajam iepirkumam noteiktas Kopuzņēmuma finanšu noteikumos attiecībā uz iepirkuma procedūrām;

                  9.

                  turklāt norāda, ka 2010. gadā Kopuzņēmums īstenoja divas lielas vērtības iepirkuma procedūras (attiecīgi IT infrastruktūras un ex post revīziju vajadzībām), kuru rezultātā noslēgtie pamatlīgumi tika publicēti Oficiālajā Vēstnesī; uzsver, ka šīs procedūras tika uzsāktas kopā ar citiem kopuzņēmumiem; kopuzņēmumu iniciatīvu īstenot kopīgas iepirkuma procedūras uzskata par interesantu; uzskata, ka tas ļautu kopuzņēmumiem panākt apjomradītus ietaupījumus un ietaupīt nodokļu maksātāju naudu; tādēļ mudina kopuzņēmumus kopīgas iepirkuma procedūras īstenot pēc iespējas biežāk;

                  10.

                  norāda, ka mazas vērtības iepirkuma procedūras Kopuzņēmums uzsāka, lai izveidotu savu tīmekļa vietni, organizētu gada gaitā rīkotos komunikācijas pasākumus un iegādātos biroja mēbeles jaunajām telpām;

                  11.

                  konstatē, ka, pildot savas juridiskās saistības, Kopuzņēmums savā tīmekļa vietnē ir publicējis piešķirto līgumu sarakstu; norāda, ka sarakstā ir iekļauti līgumi, kas piešķirti laikposmā no Kopuzņēmuma izveidošanas līdz 2010. gada 31. oktobrim; mudina Kopuzņēmumu regulāri atjaunināt piešķirto līgumu sarakstu;

         Priekšlikumu konkursi un sarunas par projektiem

                  12.

                  atgādina, ka 2010. gada 22. oktobrī Kopuzņēmums izsludināja trešo priekšlikumu konkursu;

                  13.

                  konstatē, ka 2010. gadā Kopuzņēmums pabeidza sarunu procesu saistībā ar otro priekšlikumu konkursu un sāka saņemt izmaksu deklarācijas un veikt maksājumus saņēmējiem, kas piedalījās projektos, kuri tika finansēti saistībā ar pirmo priekšlikumu konkursu (procedūra tika īstenota Komisijas vadībā un uzsākta 2008. gada aprīlī);

                  14.

                  no Kopuzņēmuma gada darbības pārskata secina, ka otrajā priekšlikumu konkursā vērtēšanas komisiju darbā, izņemot galīgā novērtējuma posmu, piedalījušies neatkarīgi eksperti (bez balsstiesībām) un ka Kopuzņēmuma izpildbirojs bija arī pieaicinājis neatkarīgus novērotājus, kuri piedalījās abos vērtēšanas procesa posmos; aicina Kopuzņēmumu informēt budžeta izpildes apstiprinātājiestādi par pārbaudes mehānismu, ko tas izmanto, lai nodrošinātu ekspertu un novērotāju pilnīgu neatkarību un tādējādi mazinātu interešu konflikta iespējamību piedāvājumu vērtēšanas procesā;

                  15.

                  pieņem zināšanai gada darbības pārskatā norādīto, proti, ka neatkarīgajiem novērotājiem ir jāsagatavo un jāsniedz ziņojums par katru vērtēšanas procesa posmu; turklāt norāda, ka 2010. gada septembrī tika publicēts rīcības plāns, kura pamatā bija neatkarīgo novērotāju ziņojums par otrā posma novērtējumu, un ka tajā minētos pasākumus Kopuzņēmuma izpildbirojs veic saistībā ar trešo priekšlikumu konkursu; prasa, lai Kopuzņēmums informētu budžeta izpildes apstiprinātājiestādi par to, ciktāl ir īstenots katrs no rīcības plānā iekļautajiem pasākumiem;

                  16.

                  saskaņā ar Kopuzņēmuma sniegto informāciju konstatē, ka tā darbības procesos ir iekļauti vairāki interešu konflikta novēršanai paredzēti izpildes pasākumi; jo īpaši norāda uz to, ka ikvienai Kopuzņēmuma darbībā iesaistītai fiziskai personai ir jāievēro vispāratzīti un obligāti izpildāmi priekšnoteikumi; aicina Kopuzņēmumu izstrādāt interešu konfliktu nepieļaušanai un spēcīgākai pārredzamībai paredzētu rīcības plānu ar konkrētiem pasākumiem un termiņiem un iesniegt to budžeta izpildes apstiprinātājiestādei;

         Iekšējās kontroles sistēmas

                  17.

                  mudina Kopuzņēmumu pabeigt iekšējās kontroles un finanšu informācijas sistēmu veidošanu; jo īpaši aicina Kopuzņēmumu izstrādāt un dokumentēt būtiskus iekšējās kontroles sistēmas elementus, piemēram, grāmatvedības procedūras un kontroles mehānismus, kas piemērojami kontu slēgšanai un pamatdarbības izdevumu atzīšanai un to apmēra novērtēšanai;

                  18.

                  turklāt aicina Kopuzņēmumu un jo īpaši tā grāmatvedi nodrošināt, lai savlaicīgi būtu oficiāli dokumentēti un apstiprināti pakārtotie uzņēmējdarbības procesi, kā tas paredzēts finanšu noteikumos; ņem vērā Kopuzņēmuma atbildi, ka grāmatvedības sistēmai pakārtotie uzņēmējdarbības procesi tika galīgi apstiprināti 2011. gada jūnijā; prasa Kopuzņēmumam sniegt paskaidrojumus budžeta izpildes apstiprinātājiestādei par šādu novēlošanos;

                  19.

                  ņem vērā Revīzijas palātas konstatējumu, proti, ka Kopuzņēmumā tiek īstenota tā lielumam un uzdevumiem atbilstoša IT pārvaldība un prakse; tomēr uzsver, ka joprojām nav pietiekamā mērā oficiāli dokumentētas politikas nostādnes un procedūras IT stratēģiskās plānošanas un uzraudzības ciklā, IT risku pārvaldības un darbības nepārtrauktības plānā, kā arī negadījuma seku novēršanas plānā; mudina Kopuzņēmumu izstrādāt rīcības plānu ar konkrētiem pasākumiem un termiņiem, kas ļautu ātrāk oficiāli dokumentēt politikas nostādnes un procedūras iepriekšminētajās jomās, un par paveikto ziņot budžeta izpildes apstiprinātājiestādei;

                  20.

                  norāda, ka Kopuzņēmuma ex post revīzijas stratēģija tika pieņemta ar valdes 2010. gada 14. decembra lēmumu; mudina Kopuzņēmumu nevilcinoties īstenot šo stratēģiju, veicot pārbaudes uz vietas un finanšu revīzijas, kas paredzētas Kopuzņēmuma finansēto pētniecības darbību dalībniekiem, un iesniegt budžeta izpildes apstiprinātājiestādei Kopuzņēmuma izpilddirektora sagatavotu gada ziņojumu, kurā būtu iekļauti šādu revīziju secinājumi, sniegtie ieteikumi un piemērotās finanšu korekcijas;

         Iekšējā revīzija

                  21.

                  pieņem zināšanai, ka Kopuzņēmuma finanšu noteikumi vēl nav grozīti, lai iekļautu noteikumu par Komisijas iekšējā revidenta pilnvarām attiecībā uz vispārējo budžetu kopumā;

                  22.

                  tomēr norāda, ka Komisija un Kopuzņēmums ir rīkojušies, lai nodrošinātu to, ka ir precīzi definēts Komisijas Iekšējās revīzijas dienesta (IRD) un Kopuzņēmuma iekšējās revīzijas struktūras pienākumu sadalījums;

                  23.

                  ņem vērā Kopuzņēmuma komentārus, proti, kad būs beidzies pašlaik notiekošais Finanšu pamatregulas pārskatīšanas process, tiks lemts par to, vai Kopuzņēmuma finanšu noteikumos vēl konkrētāk būtu jāprecizē IRD funkcijas;

                  24.

                  iepazīstoties ar Kopuzņēmuma 2010. gada darbības pārskatu, ir noskaidrojis, ka savu iekšējās revīzijas struktūru (IRS) Kopuzņēmums izveidojis 2010. gada novembrī;

                  25.

                  pieņem zināšanai Kopuzņēmuma atbildi Revīzijas palātai, proti, ka Kopuzņēmuma iekšējās revīzijas struktūras un IRD funkcijas ir precizētas un oficiāli dokumentētas, 2011. gada martā apstiprinot IRD un IRS revīzijas nolikumus; turklāt ņem vērā, ka pašlaik tiek izstrādāts arī saskaņots stratēģiskais revīzijas plāns 2012.–2014. gadam, tā nodrošinot iespēju optimizēt plānoto revīziju ietekmi un līdz minimumam samazināt IRD un IRS revīzijas darba savstarpēju pārklāšanos; tādēļ aicina Kopuzņēmumu informēt budžeta izpildes apstiprinātājiestādi par 2012.–2014. gadam paredzētā stratēģiskā revīzijas plāna sagatavošanas un īstenošanas norisi;

         Darbības rezultāti

                  26.

                  norāda, ka saskaņā ar Kopuzņēmuma dibināšanas regulas (Regulas (EK) Nr. 73/2008) 11. panta 2. punktu Komisija bija uzdevusi sagatavot starpposma pārskatu un ka galvenā uzmanība tajā pievērsta kvalitātei, efektivitātei un tam, cik lielā mērā Kopuzņēmums ir palīdzējis sasniegt noteiktos mērķus;

                  27.

                  norāda, ka starpposma novērtējumā ir konstatētas šādas nepilnības:

                              —

                              vēl arvien optimāli nedarbojas iekšējās pārvaldības struktūras,

                              —

                              trūkst dinamisku komunikācijas pasākumu,

                              —

                              nav pilnībā izmantots vairāku ieinteresēto personu konsultāciju sniegšanas potenciāls,

                              —

                              Kopuzņēmums nav noteicis galvenos izpildes rādītājus un tos neizmanto, tādēļ pastāv risks, ka galarezultātā visa šī iniciatīva būs izrādījusies mazefektīva;

                        konstatē, ka starpposma novērtēšana beidzās 2010. gada decembrī un ka tās rezultātā tika sniegti septiņi ieteikumi; pienācīgi ņem vērā to, ka Kopuzņēmums ir apņēmies rīkoties atbilstoši starpposma novērtējuma secinājumiem un kontrolēt to izpildi;

                  28.

                  tādēļ prasa, lai Kopuzņēmums ziņotu budžeta izpildes apstiprinātājiestādei par to, kādus pasākumus tas apstiprinājis starpposma novērtējumā sniegto ieteikumu īstenošanai un kāds ir šo pasākumu īstenošanas grafiks, un lai tas regulāri sniegtu jaunāko informāciju par paveikto;

         Nenoslēgtais nolīgums ar uzņēmējvalsti

                  29.

                  atgādina, ka Kopuzņēmumam būtu steidzami jānoslēdz nolīgums ar uzņēmējvalsti Beļģiju par biroja telpām, privilēģijām un imunitāti, kā arī par citu atbalstu, kas Beļģijai būtu jāsniedz Kopuzņēmumam saskaņā ar tā dibināšanas Regulu (EK) Nr. 73/2008;

         Horizontāla rakstura konstatējumi par kopuzņēmumiem

                  30.

                  uzsver, ka saskaņā ar 187. pantu Līgumā par Eiropas Savienības darbību Komisija līdz šim ir izveidojusi septiņus kopuzņēmumus; norāda, ka seši kopuzņēmumi (IMI, ARTEMIS, ENIAC, Clean Sky, FCH un ITER F4E) darbojas pētniecības jomā un tos pārrauga Komisijas Pētniecības un inovācijas ĢD un Informācijas sabiedrības un saziņas līdzekļu ĢD, savukārt viena kopuzņēmuma uzdevums ir izstrādāt jaunu gaisa satiksmes pārvaldības sistēmu (SESAR) transporta nozarē, un tā darbību uzrauga Mobilitātes un transporta ĢD;

                  31.

                  norāda, ka kopējie aptuvenie resursi, kas tiek uzskatīti par vajadzīgiem visiem kopuzņēmumiem visā to pastāvēšanas laikā, ir EUR 21 793 000 000;

                  32.

                  norāda, ka Savienības kopējā iemaksa, kas tiek uzskatīta par vajadzīgu visiem kopuzņēmumiem visā to pastāvēšanas laikā, ir EUR 11 489 000 000;

                  33.

                  norāda, ka 2010. finanšu gadā Savienības kopējā iemaksa kopuzņēmumu budžetā bija EUR 505 000 000;

                  34.

                  aicina Eiropas Komisiju budžeta izpildes apstiprinātājiestādei ik gadu sniegt konsolidētu informāciju par katra kopuzņēmuma kopējo ikgadējo finansējumu no Eiropas Savienības vispārējā budžeta, lai nodrošinātu pārredzamību un skaidrību par Savienības līdzekļu izlietojumu un atjaunotu Eiropas nodokļu maksātāju uzticību;

                  35.

                  atzinīgi vērtē kopuzņēmuma ARTEMIS iniciatīvu savā gada darbības pārskatā iekļaut informāciju par pašlaik īstenojamo projektu uzraudzību un pārbaudi; uzskata, ka tieši tāpat būtu jārīkojas arī citiem kopuzņēmumiem;

                  36.

                  atgādina, ka kopuzņēmumi darbojas kā publiskā un privātā sektora partnerība un ka tāpēc tajos mijiedarbojas gan publiskās, gan privātās intereses; uzskata, ka šādos apstākļos nedrīkst aizmirst par interešu konfliktu iespējamību un šī problēma ir pienācīgi jārisina; tādēļ aicina kopuzņēmumus informēt budžeta izpildes apstiprinātājiestādi par pārbaudes mehānismiem, kas pastāv to attiecīgajās struktūrās, lai nodrošinātu pienācīgu pārvaldību un interešu konfliktu novēršanu;

                  37.

                  norāda, ka kopuzņēmumi ir salīdzinoši mazas un ģeogrāfiski blīvi izvietotas struktūras, izņemot vienīgi Kopuzņēmumu ITER un kodolsintēzes enerģētikas attīstības vajadzībām; tādēļ uzskata, ka tiem vajadzētu izmantot ikvienu iespēju apvienot savus resursus;

                  38.

                  aicina Revīzijas palātu attiecīgajos ziņojumos par kopuzņēmumu 2011. finanšu gada pārskatiem sniegt budžeta izpildes apstiprinātājiestādei informāciju par to, kā ir ņemti vērā katram kopuzņēmumam sniegtie Revīzijas palātas komentāri;

                  39.

                  aicina Revīzijas palātu pieņemamā termiņā sniegt Eiropas Parlamentam īpašu ziņojumu par kopuzņēmumu izveides pievienoto vērtību Savienības pētniecības, tehnoloģiju attīstības un demonstrējumu programmu efektīvai īstenošanai; turklāt norāda, ka šajā pašā ziņojumā būtu jāiekļauj novērtējums par kopuzņēmumu izveides efektivitāti.

         (1)  OV C 368, 16.12.2011., 17. lpp.

         (2)  OV L 248, 16.9.2002., 1. lpp.

         (3)  OV L 30, 4.2.2008., 38. lpp.

         (4)  OV L 357, 31.12.2002., 72. lpp.


title: 2011/94/ES: Padomes Lēmums ( 2010. gada 25. maijs ) par to, lai parakstītu Nolīgumu starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem#Nolīgums starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem

text:
               12.2.2011

               LV

               Eiropas Savienības Oficiālais Vēstnesis

               L 38/33

         PADOMES LĒMUMS
   (2010. gada 25. maijs)
   par to, lai parakstītu Nolīgumu starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem
   (2011/94/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome ar savu 2003. gada 5. jūnija lēmumu pilnvaroja Komisiju uzsākt sarunas ar trešām valstīm, lai ar nolīgumu Savienības līmenī aizstātu dažus noteikumus šobrīd spēkā esošajos divpusējos nolīgumos.

               (2)

               Komisija Savienības vārdā ir risinājusi sarunas ar Meksikas Savienotajām Valstīm par nolīgumu par dažiem gaisa pārvadājumu pakalpojumu aspektiem (turpmāk “Nolīgums”) saskaņā ar mehānismiem un pamatnostādnēm, kas minētas pielikumā Padomes 2003. gada 5. jūnija lēmumam.

               (3)

               Nolīgums, par kuru Komisija risina sarunas, būtu jāparaksta, ņemot vērā tā noslēgšanu,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināta Nolīguma starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem parakstīšana, ņemot vērā Nolīguma noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt Nolīgumu, ņemot vērā tā noslēgšanu.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Briselē, 2010. gada 25. maijā

            Padomes vārdā –

            priekšsēdētājs

         M. SEBASTIÁN

      NOLĪGUMS
      starp Eiropas Savienību un Meksikas Savienotajām Valstīm par dažiem gaisa pārvadājumu pakalpojumu aspektiem
      EIROPAS SAVIENĪBA,
      no vienas puses, un
      MEKSIKAS SAVIENOTĀS VALSTIS,
      no otras puses,
      (turpmāk “Puses”), atbilstoši to attiecīgajām kompetencēm,
      ŅEMOT VĒRĀ noteikumus divpusējos gaisa pārvadājumu pakalpojumu nolīgumos starp dažādām Eiropas Savienības dalībvalstīm un Meksikas Savienotajām Valstīm,
      ATZĪMĒJOT, ka 2003. gada 5. jūnijā Eiropas Savienības dalībvalstis pilnvaroja Eiropas Komisiju to divpusējos gaisa pārvadājumu pakalpojumu nolīgumos grozīt dažus noteikumus, tos apkopojot nolīgumā starp Eiropas Savienību un trešām valstīm,
      ATZĪMĒJOT, ka Eiropas Savienībai ir ekskluzīva kompetence vairākos aspektos, uz ko var attiekties divpusēji gaisa pārvadājumu pakalpojumu nolīgumi, kurus Eiropas Savienības dalībvalstis noslēdz vai ir noslēgušas ar trešām valstīm,
      ATZĪSTOT, cik svarīgi ir atjaunināt attiecības starp Eiropas Savienības dalībvalstīm un Meksikas Savienotajām Valstīm attiecībā uz gaisa pārvadājumu pakalpojumiem, lai nodrošinātu stabilu juridisko pamatu gaisa pārvadājumu pakalpojumiem starp Eiropas Savienības un Meksikas Savienotajām Valstīm un šādu pakalpojumu nepārtrauktību,
      UZSVEROT to ieinteresētību veicināt brīvu konkurenci gaisa pārvadājumu pakalpojumu jomā un novērst tādas situācijas, kad aviosabiedrības noslēdz nolīgumus, lai kavētu, ierobežotu vai kropļotu konkurenci,
      ATZĪMĒJOT, ka Eiropas Savienības mērķis nav mainīt līdzsvaru starp Eiropas Savienības gaisa pārvadātājiem un Meksikas Savienoto Valstu gaisa pārvadātājiem, vai grozīt noteikumus pašreiz spēkā esošajos divpusējos gaisa pārvadājumu nolīgumos attiecībā uz satiksmes tiesībām,
      IR VIENOJUŠĀS ŠĀDI.
      1. pants
      Vispārēji noteikumi
      1.   Atsauces uz tādas Eiropas Savienības dalībvalsts valstspiederīgajiem, kas ir kāda no I pielikumā uzskaitīto divpusējo nolīgumu Puse, ir jāsaprot kā atsauces uz Eiropas Savienības dalībvalstu valstspiederīgajiem.
      2.   Atsauces uz kādas Eiropas Savienības dalībvalsts gaisa pārvadātājiem, kas ir katra I pielikumā uzskaitītā divpusējā nolīguma Puse, ir jāsaprot kā atsauces uz konkrētas Eiropas Savienības dalībvalsts izraudzītajiem gaisa pārvadātājiem.
      3.   Ar šo nolīgumu groza konkrētus noteikumus spēkā esošajos divpusējos gaisa pārvadājumu pakalpojumu nolīgumos, kas uzskaitīti I pielikumā, neietekmējot spēkā esošās satiksmes tiesības.
      2. pants
      Pārvadātāju izraudzīšana Eiropas Savienības dalībvalstī
      1.   Ar šā panta 2. un 3. punkta noteikumiem aizstāj atbilstošos noteikumus II pielikuma attiecīgi a) un b) daļā par gaisa pārvadātāja izraudzīšanu, ko veikusi Eiropas Savienības dalībvalsts, par piešķirtajām pilnvarām un atļaujām, ko tai piešķīrušas Meksikas Savienotās Valstis, un attiecīgi par gaisa pārvadātāja pilnvaru vai atļauju atteikumu, atsaukšanu, apturēšanu vai ierobežošanu.
      2.   Saņemot apstiprinājumu, ka Eiropas Savienības dalībvalsts ir izraudzījusies gaisa pārvadātāju, Meksikas Savienotās Valstis bez liekas kavēšanās piešķir atbilstošās pilnvaras un atļaujas ar nosacījumu, ka:

                  a)

                  gaisa pārvadātājs saskaņā ar Eiropas Savienības dibināšanas līgumu un Līgumu par Eiropas Savienības darbību ir reģistrēts tās Eiropas Savienības dalībvalsts teritorijā, kura to izraudzījusies, un tam ir derīga darbības licence atbilstoši Eiropas Savienības tiesību aktiem; un

                  b)

                  gaisa pārvadātāja efektīvu reglamentējošo kontroli veic un uztur tā Eiropas Savienības dalībvalsts, kas atbild par gaisa kuģa ekspluatanta apliecības izsniegšanu, un izraudzīšanas dokumentā ir skaidri norādīta attiecīgā atbildīgā aeronavigācijas iestāde; un

                  c)

                  gaisa pārvadātāja īpašnieks tieši vai ar akciju kontrolpaketes starpniecību ir un to faktiski kontrolē Eiropas Savienības dalībvalstis vai to valstspiederīgie, vai citas 3. pielikumā minētās valstis vai to valstspiederīgie.

            3.   Meksikas Savienotās Valstis var atteikt, atsaukt, apturēt vai ierobežot Eiropas Savienības dalībvalsts izraudzītajam gaisa pārvadātājam piešķirtās pilnvaras vai atļaujas, ja netiek izpildīts kāds no 2. punktā minētajiem nosacījumiem.
      Izmantojot savas tiesības saskaņā ar šo punktu, Meksikas Savienotās Valstis nediskriminē Eiropas Savienības gaisa pārvadātājus to valstiskās piederības dēļ.
      3. pants
      Drošums
      1.   Ar šā panta 2. punkta noteikumiem papildina II pielikuma c) daļā uzskaitītos pantus.
      2.   Ja Eiropas Savienības dalībvalsts ir izraudzījusies gaisa pārvadātāju, kura reglamentējošo kontroli veic un uztur cita Eiropas Savienības dalībvalsts, tad Meksikas Savienoto Valstu tiesības saskaņā ar drošuma noteikumiem nolīgumā starp Eiropas Savienības dalībvalsti, kas ir izraudzījusies gaisa pārvadātāju, un Meksikas Savienotajām Valstīm vienlīdz attiecas gan uz šīs citas Eiropas Savienības dalībvalsts veikto drošuma standartu pieņemšanu, izpildi un uzturēšanu, gan arī uz gaisa pārvadātāja darbības atļauju piešķiršanu.
      4. pants
      Atbilstība konkurences noteikumiem
      1.   Nevienā no divpusējiem nolīgumiem starp Meksikas Savienotajām Valstīm un Eiropas Savienības dalībvalstīm nedrīkst:

                  a)

                  atbalstīt vienošanās noslēgšanu starp uzņēmumiem, uzņēmumu apvienību lēmumus vai saskaņotas darbības, ar kurām nepieļauj, traucē vai ierobežo konkurenci;

                  b)

                  pastiprināt šādu vienošanos, lēmumu vai saskaņotas darbības ietekmi, vai

                  c)

                  deleģēt privātajiem uzņēmējiem atbildību par tādu pasākumu veikšanu, ar kuriem nepieļauj, traucē vai ierobežo konkurenci.

            2.   Nepiemēro I pielikumā uzskaitīto divpusējos nolīgumu noteikumus, kuri nav saderīgi ar 1. punktu.
      5. pants
      Nolīguma pielikumi
      Šā nolīguma pielikumi ir tā sastāvdaļa.
      6. pants
      Pārskatīšana un grozīšana
      Puses jebkurā laikā var pārskatīt vai grozīt šo nolīgumu ar abpusēju rakstisku piekrišanu. Minētie grozījumi stājas spēkā saskaņā ar šā nolīguma 7. panta 1. punktā izklāstīto kārtību.
      7. pants
      Stāšanās spēkā
      1.   Šis nolīgums stājas spēkā trīsdesmit (30) dienas pēc dienas, kad, izmantojot diplomātiskus kanālus, nosūtīta pēdējā nota, kurā Puses sniedz rakstisku paziņojumu, ka to attiecīgās iekšējās procedūras, kas nepieciešamas šim nolūkam, ir pabeigtas.
      2.   Šo nolīgumu piemēro I pielikuma b) daļā uzskaitītajiem divpusējiem nolīgumiem, tiklīdz I pielikuma b) daļa ir stājusies spēkā.
      3.   Šis nolīgums ir prioritārs gadījumā, ja ir atšķirības starp šā nolīguma noteikumiem un I pielikumā uzskaitītajiem divpusējiem nolīgumiem.
      8. pants
      Nolīguma darbības izbeigšana
      1.   Ja tiek izbeigts jebkurš no I pielikumā uzskaitītajiem divpusējiem nolīgumiem, vienlaikus spēku zaudē visi šā nolīguma noteikumi, kas attiecas uz kādu no minētajiem nolīgumiem.
      2.   Ja tiek izbeigti visi I pielikumā uzskaitītie divpusējie nolīgumi, šis nolīgums spēku zaudē vienlaikus ar pēdējo no minētajiem nolīgumiem.

         TO APLIECINOT, attiecīgi pilnvarotas personas ir parakstījušas šo nolīgumu.
         SAGATAVOTS divos eksemplāros Briselē, divi tūkstoši desmitā gada piecpadsmitajā decembrī angļu, bulgāru, čehu, dāņu, franču, grieķu, igauņu, itāļu, latviešu, lietuviešu, maltiešu, nīderlandiešu, poļu, portugāļu, rumāņu, slovaku, slovēņu, somu, spāņu, ungāru, vācu un zviedru valodā, un visi teksti ir autentiski. Neatbilstības gadījumā noteicošais ir teksts spāņu valodā.

               За Европейския съюз

               Por la Unión Europea

               Za Evropskou unii

               For Den Europæiske Union

               Für die Europäische Union

               Euroopa Liidu nimel

               Για την Ευρωπαϊκή Ένωση

               For the European Union

               Pour l'Union européenne

               Per l'Unione europea

               Eiropas Savienības vārdā –

               Europos Sąjungos vardu

               Az Európai Unió részéről

               Għall-Unjoni Ewropea

               Voor de Europese Unie

               W imieniu Unii Europejskiej

               Pela União Europeia

               Pentru Uniunea Europeană

               Za Európsku úniu

               Za Evropsko unijo

               Euroopan unionin puolesta

               För Europeiska unionen

               За Съединените мексикански щати

               Por los Estados Unidos Mexicanos

               Za Spojené státy mexické

               For De Forenede Mexicanske Stater

               Für die Vereinigten Mexikanischen Staaten

               Mehhiko Ühendriikide nimel

               Για τις Ηνωμένες Πολιτείες του Μεξικού

               For the United Mexican States

               Pour les Etats-Unis mexicains

               Per gli Stati Uniti messicani

               Meksikas Savienoto Valstu vārdā –

               Meksikos Jungtinių Valstijų vardu

               A Mexikói Egyesült Államok részéről

               Għall-Istati Uniti Messikani

               Voor de Verenigde Mexicaanse Staten

               W imieniu Meksykańskich Stanów Zjednoczonych

               Pelos Estados Unidos Mexicanos

               Pentru Statele Unite Mexicane

               Za Spojené štáty mexické

               Za Združene države mehike

               Meksikon yhdysvaltojen puolesta

               För Mexikos förenta stater

         I PIELIKUMS

            ŠĀ NOLĪGUMA 1. PANTĀ MINĒTO DIVPUSĒJO NOLĪGUMU SARAKSTS

                     a)

                     Gaisa pārvadājumu pakalpojumu nolīgumi starp Meksikas Savienotajām Valstīm un Eiropas Savienības dalībvalstīm, kas ir noslēgti un/vai parakstīti šā nolīguma parakstīšanas dienā.

                                 —

                                 Gaisa transporta nolīgums starp Meksikas Savienoto Valstu valdību un Austrijas Federālo valdību, kas parakstīts Vīnē, Austrijā, 1995. gada 27. martā, turpmāk – Meksikas un Austrijas nolīgums;

                                 —

                                 Gaisa transporta nolīgums starp Meksikas Savienoto Valstu valdību un Beļģijas Karalistes valdību, kas parakstīts Mehiko, 1999. gada 26. aprīlī, turpmāk – Meksikas un Beļģijas nolīgums;

                                 —

                                 Gaisa transporta nolīgums starp Meksikas Savienoto Valstu valdību un Čehijas un Slovākijas Federatīvās Republikas valdību, kas parakstīts Mehiko, 1990. gada 14. augustā, turpmāk – Meksikas un Čehijas nolīgums;

                                 —

                                 Gaisa transporta nolīgums starp Meksikas Savienoto Valstu valdību un Francijas Republikas valdību, kas parakstīts Parīzē, Francijā, 1993. gada 18. maijā, un grozīts ar Nolīgumu, ar ko groza un papildina Gaisa transporta nolīgumu starp Meksikas Savienoto Valstu valdību un Francijas Republikas valdību, kas noslēgts, veicot apmaiņu ar notām, kuras parakstītas Parīzē un Mehiko 2004. gada 13. janvārī un 4. februārī; turpmāk – Meksikas un Francijas nolīgums;

                                 —

                                 Gaisa transporta nolīgums starp Meksikas Savienotajām Valstīm un Vācijas Federatīvo Republiku, kas parakstīts Mehiko, 1967. gada 8. martā, turpmāk – Meksikas un Vācijas nolīgums;

                                 —

                                 Gaisa transporta nolīgums starp Meksikas Savienotajām Valstīm un Itālijas Republiku, kas parakstīts Mehiko, 1965. gada 23. decembrī, un grozīts ar Nolīgumu, ar ko groza un papildina 1965. gada 23. decembra Gaisa transporta nolīgumu starp Meksikas Savienotajām Valstīm un Itālijas Republiku valdību, kas noslēgts, veicot apmaiņu ar notām, kuras parakstītas Romā, Itālijā, 2004. gada 2. augustā un 7. decembrī; turpmāk – Meksikas un Itālijas nolīgums;

                                 —

                                 Nolīgums starp Meksikas Savienoto Valstu valdību un Luksemburgas Lielhercogistes valdību par gaisa transportu, kas parakstīts Mehiko, 1996. gada 19. martā, turpmāk – Meksikas un Luksemburgas nolīgums;

                                 —

                                 Gaisa transporta nolīgums starp Meksikas Savienoto Valstu valdību un Nīderlandes Karalistes valdību, kas parakstīts Mehiko, 1971. gada 6. decembrī, un grozīts ar Nolīgumu, ar ko groza 1971. gada 6. decembra Gaisa transporta nolīgumu starp Meksikas Savienoto Valstu valdību un Nīderlandes Karalistes valdību, kas noslēgts, veicot apmaiņu ar notām, kuras parakstītas 1992. gada 24. augustā Mehiko, turpmāk – Meksikas un Nīderlandes nolīgums;

                                 —

                                 Gaisa transporta nolīgums starp Meksikas Savienoto Valstu valdību un Polijas Republikas valdību, kas parakstīts Mehiko, 1990. gada 11. oktobrī, turpmāk – Meksikas un Polijas nolīgums;

                                 —

                                 Nolīgums par civilo gaisa transportu starp Meksikas valdību un Portugāles valdību, kas parakstīts Lisabonā, Portugālē, 1948. gada 22. oktobrī, turpmāk – Meksikas un Portugāles nolīgums;

                                 —

                                 Gaisa transporta nolīgums starp Meksikas Savienoto Valstu valdību un Spānijas Karalistes valdību, kas parakstīts Mehiko, 1978. gada 21. novembrī, turpmāk – Meksikas un Spānijas nolīgums;

                                 —

                                 Nolīgums starp Meksikas Savienoto Valstu valdību un Lielbritānijas un Ziemeļīrijas Apvienotās Karalistes valdību par gaisa pārvadājumu pakalpojumiem, kas parakstīts Mehiko, 1988. gada 18. novembrī, turpmāk – Meksikas un Apvienotās Karalistes nolīgums.

                     b)

                     Gaisa pārvadājumu pakalpojumu nolīgumi starp Meksikas Savienotajām Valstīm un Eiropas Savienības dalībvalstīm, kas šā nolīguma parakstīšanas dienā vēl nebija stājušies spēkā.

                                 —

                                 Gaisa transporta nolīgums starp Meksikas Savienotajām Valstīm un Spānijas Karalisti, kas parakstīts Madridē, Spānijā, 2003. gada 8. aprīlī.

         II PIELIKUMS

            ŠĀ NOLĪGUMA I PIELIKUMĀ UZSKAITĪTO UN 2. UN 3. PANTĀ MINĒTO NOLĪGUMU PANTU SARAKSTS

                     a)

                     Izraudzīšanās, ko veic dalībvalsts

                                 —

                                 Meksikas un Austrijas nolīguma 3. pants;

                                 —

                                 Meksikas un Beļģijas nolīguma 3. pants;

                                 —

                                 Meksikas un Čehijas nolīguma 3. pants;

                                 —

                                 Meksikas un Francijas nolīguma 3. pants;

                                 —

                                 Meksikas un Vācijas nolīguma 3. pants;

                                 —

                                 Meksikas un Itālijas nolīguma 3. pants;

                                 —

                                 Meksikas un Luksemburgas nolīguma 3. pants;

                                 —

                                 Meksikas un Nīderlandes nolīguma 3. pants;

                                 —

                                 Meksikas un Polijas nolīguma 3. pants;

                                 —

                                 Meksikas un Portugāles nolīguma II. pants;

                                 —

                                 Meksikas un Spānijas nolīguma 3. pants;

                                 —

                                 Meksikas un Apvienotās Karalistes nolīguma 4. pants.

                     b)

                     Pilnvaru vai atļauju atteikšana, atsaukšana, apturēšana vai ierobežošana

                                 —

                                 Meksikas un Austrijas nolīguma 4. pants;

                                 —

                                 Meksikas un Beļģijas nolīguma 5. pants;

                                 —

                                 Meksikas un Čehijas nolīguma 4. pants;

                                 —

                                 Meksikas un Francijas nolīguma 4. pants;

                                 —

                                 Meksikas un Vācijas nolīguma 4. panta pirmais teikums;

                                 —

                                 Meksikas un Itālijas nolīguma 4. pants;

                                 —

                                 Meksikas un Luksemburgas nolīguma 4. pants;

                                 —

                                 Meksikas un Nīderlandes nolīguma 4. pants;

                                 —

                                 Meksikas un Polijas nolīguma 4. pants;

                                 —

                                 Meksikas un Portugāles nolīguma VII. pants;

                                 —

                                 Meksikas un Spānijas nolīguma 4. pants;

                                 —

                                 Meksikas un Apvienotās Karalistes nolīguma 5. pants.

                     c)

                     Drošums

                                 —

                                 Meksikas un Austrijas nolīguma 6. pants;

                                 —

                                 Meksikas un Beļģijas nolīguma 7. pants;

                                 —

                                 Meksikas un Čehijas nolīguma 6. pants;

                                 —

                                 Meksikas un Francijas nolīguma 6.a pants;

                                 —

                                 Meksikas un Itālijas nolīguma 6.a pants;

                                 —

                                 Meksikas un Luksemburgas nolīguma 6. pants;

                                 —

                                 Meksikas un Nīderlandes nolīguma 6. pants;

                                 —

                                 Meksikas un Portugāles nolīguma V. pants;

                                 —

                                 Meksikas un Apvienotās Karalistes nolīguma 8. pants.

         III PIELIKUMS

            ŠĀ NOLĪGUMA 2. PANTĀ MINĒTO CITU VALSTU SARAKSTS

                     a)

                     Islandes Republika (saskaņā ar Eiropas Ekonomikas zona līgumu);

                     b)

                     Lihtenšteinas Firstiste (saskaņā ar Eiropas Ekonomikas zona līgumu);

                     c)

                     Norvēģijas Karaliste (saskaņā ar Eiropas Ekonomikas zona līgumu);

                     d)

                     Šveices Konfederācija (saskaņā ar Nolīgumu starp Eiropas Kopienu un Šveices Konfederāciju par gaisa transportu).


title: 2011/618/ES: Eiropas Parlamenta Lēmums ( 2011. gada 10. maijs ) par Eiropas Policijas akadēmijas 2009. finanšu gada budžeta izpildes apstiprināšanu#Eiropas Parlamenta Rezolūcija ( 2011. gada 10. maijs ) ar konstatējumiem, kas ir neatņemama daļa no Lēmuma par Eiropas Policijas akadēmijas 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/260

         EIROPAS PARLAMENTA LĒMUMS
   (2011. gada 10. maijs)
   par Eiropas Policijas akadēmijas 2009. finanšu gada budžeta izpildes apstiprināšanu
   (2011/618/ES)
   EIROPAS PARLAMENTS,

               —

               ņemot vērā Eiropas Policijas akadēmijas 2009. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Policijas akadēmijas 2009. finanšu gada pārskatiem, ar Akadēmijas atbildēm (1),

               —

               ņemot vērā Padomes 2011. gada 15. februāra ieteikumu (05892/2011 – C7-0052/2011),

               —

               ņemot vērā EK līguma 276. pantu un Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) (3), un jo īpaši tā 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0150/2011),

               1.

               atliek lēmuma pieņemšanu par apstiprinājuma sniegšanu Eiropas Policijas akadēmijas direktoram attiecībā uz Akadēmijas 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Policijas akadēmijas direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 137. lpp.

      (2)  OV L 248, 16.9.2002., 1. lpp.

      (3)  OV L 256, 1.10.2005., 63. lpp.

      (4)  OV L 357, 31.12.2002., 72. lpp.

      EIROPAS PARLAMENTA REZOLŪCIJA
      (2011. gada 10. maijs)
      ar konstatējumiem, kas ir neatņemama daļa no Lēmuma par Eiropas Policijas akadēmijas 2009. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Policijas akadēmijas 2009. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Policijas akadēmijas 2009. finanšu gada pārskatiem, ar Akadēmijas atbildēm (1),

                  —

                  ņemot vērā Padomes 2011. gada 15. februāra ieteikumu (05892/2011 – C7-0052/2011),

                  —

                  ņemot vērā EK līguma 276. pantu un Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

                  —

                  ņemot vērā Padomes 2005. gada 20. septembra Lēmumu 2005/681/TI, ar ko izveido Eiropas Policijas akadēmiju (CEPOL) (3), un jo īpaši tā 16. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

                  —

                  ņemot vērā Eiropas Policijas akadēmijas 2010. gada 12. jūlija ziņojumu par privātu izdevumu atlīdzināšanu (10/0257/KA),

                  —

                  ņemot vērā Tiesiskuma, brīvības un drošības ģenerāldirektorāta 2009. gada darbības pārskatu,

                  —

                  ņemot vērā Reglamenta 77. pantu un VI pielikumu,

                  —

                  ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A7-0150/2011),

                  A.

                  tā kā Policijas akadēmiju nodibināja 2001. gadā un 2006. gada 1. janvārī to pārveidoja par Kopienas struktūru Finanšu regulas 185. panta nozīmē, un tāpēc tai piemēro uz aģentūrām attiecināmās Finanšu pamatregulas noteikumus;

                  B.

                  tā kā Revīzijas palāta savos ziņojumos par Akadēmijas 2006. un 2007. finanšu gada pārskatiem ir iekļāvusi atzinumu ar piezīmi par pārskatiem pakārtoto darījumu likumību un pareizību, jo iepirkuma procedūra neatbilda Finanšu regulas noteikumiem;

                  C.

                  tā kā Revīzijas palāta savā ziņojumā par Akadēmijas 2008. finanšu gada pārskatiem atzinumam par pārskatu ticamību ir pievienojusi uzsvērumu, tomēr skaidri nekvalificējot to kā piezīmi, un ir iekļāvusi atzinumu ar piezīmi par pakārtoto darījumu likumību un pareizību;

                  D.

                  tā kā Parlaments 2010. gada 7. oktobra lēmumā (5) nesniedza apstiprinājumu Akadēmijas direktoram par Akadēmijas 2008. finanšu gada budžeta izpildi;

                  E.

                  tā kā Revīzijas palāta ziņojumā par Akadēmijas 2009. finanšu gada pārskatiem atkal ir iekļāvusi atzinumu ar piezīmi par pakārtoto darījumu likumību un pareizību;

                  F.

                  tā kā Akadēmijas 2009. gada budžets bija EUR 8 800 000, salīdzinot ar EUR 8 700 000 2008. gadā,

         Iepirkuma procedūru nepilnības

                  1.

                  pauž bažas par to, ka Akadēmija vairākkārt nav ievērojusi Finanšu regulas noteikumus attiecībā uz publisko iepirkumu; īpaši norāda, ka Akadēmijas budžetā kopumā ir novēroti daudzi pārkāpumi saistībā ar to, ka:

                              —

                              nav sagatavots līgums vai konkursa procedūra,

                              —

                              nav izstrādāti konkrēti noteikumi,

                              —

                              nav pieprasīts vai saņemts finanšu piedāvājums,

                              —

                              nav veikts finanšu novērtējums;

                  2.

                  pauž nožēlu, ka atsevišķos gadījumos netika veikta izmeklēšana, piemēram, saistībā ar pienācīgi neuzraudzītajām iepirkuma procedūrām un nelikumīgi parakstītajiem sadarbības līgumiem;

                  3.

                  apliecina, ka Akadēmijā beidzot ir iecelta amatā par iepirkumiem atbildīgā amatpersona un 2010. gada 8. jūnijā ar direktora lēmumu Nr. 002/2010 tika apstiprināta iepirkumu rokasgrāmata, kas ietver veidlapu paraugus un kontrollapas;

                  4.

                  pieprasa Akadēmijai līdz 2011. gada 31. oktobrim sagatavot Parlamentam pārskatu par iepirkumu rokasgrāmatas izmantošanu laikposmā no 2010. gada 1. jūlija līdz 2011. gada 1. jūlijam;

         To noteikumu neievērošana, kuri piemērojami kursu organizēšanas izdevumiem

                  5.

                  pauž bažas par to, ka Revīzijas palāta atklājusi daudzus nopietnus trūkumus administratīvajos un finanšu noteikumos, kurus piemēro kursu un semināru organizēšanas izdevumiem, kas ir nozīmīga Akadēmijas darbības izdevumu daļa; uzskata – nav pieļaujams, ka galvenie pārkāpumi ir saistīti ar to, ka nav stājusies spēkā pārskatītā Akadēmijas Finanšu regula un tādēļ visi parakstītie sadarbības līgumi ir nelikumīgi; pieņem zināšanai Akadēmijas teikto, ka minētajiem līgumiem 2010. gadā beidzies termiņš un tie netika pagarināti;

                  6.

                  pauž nožēlu, ka ar atsevišķiem konsultantiem un ekspertiem parakstītie sadarbības līgumi ir nelikumīgi, jo Akadēmijas pārskatītie finanšu noteikumi nestājās spēkā (kopējā līgumu summa ir EUR 200 000, no kuriem EUR 34 800 attiecas uz 2009. finanšu gadu);

                  7.

                  norāda, ka Akadēmijas Finanšu regulā, kuru 2009. gadā iesniedza Komisijā, lai saņemtu atzinumu, bija iekļautas divas normas, kuras saņēma nelabvēlīgu Komisijas novērtējumu, jo tika uzskatīts, ka tās ir pretrunā pārskatītajai Finanšu pamatregulai;

                  8.

                  pārredzamības veicināšanas labad iesaka Akadēmijai nodrošināt tiešu piekļuvi tās sīki izstrādātajam budžetam, kuram vajadzētu pievienot līgumu un publiskā iepirkuma lēmumu sarakstu un ievietot to Akadēmijas tīmekļa vietnē, neiekļaujot līgumus, kuru publicēšana varētu būt saistīta ar drošības apdraudējuma iespējamību; uzskata, ka šis ieteikums nav pretrunā personas datu aizsardzības principam;

         Apropriāciju pārnešana

                  9.

                  pauž bažas par to, ka vairāk nekā EUR 3 800 000 no 2009. gada maksājumu apropriācijām, kas atbilst 43 % no kopējā budžeta, tika pārnesti uz 2010. gadu; pauž bažas arī par to, ka bija jāatceļ 46 % apropriāciju, kas pārnestas no 2008. gada; uzsver, ka šāds stāvoklis liecina par nopietniem un atkārtotiem trūkumiem budžeta izpildes plānošanā un uzraudzībā, kas ir pretrunā gada pārskata principam;

                  10.

                  norāda – lai gan Akadēmijai ir jauna vadība, joprojām nav novērstas iepriekš pieļautās kļūdas; pauž bažas par to, ka Akadēmijā konstatēta 2009. gada budžeta vāja plānošana un izpildes uzraudzība;

                  11.

                  norāda, ka tomēr 2008. budžeta gadā atkal bija jāpārnes 31 % no kopējā Akadēmijas budžeta, bet 2007. finanšu gadā bija jāpārnes 41,5 % no Akadēmijas kopējā budžeta, savukārt vairāk nekā 20 % (EUR 500 000) no Akadēmijas apropriācijām, kuras bija pārnestas no 2006. gada, tika atceltas;

                  12.

                  tomēr atzinīgi vērtē to, ka kopš 2010. gada marta Akadēmijā ir ieviestas iknedēļas finanšu vadības sanāksmes, lai uzlabotu budžeta īstenošanu un kontroli; norāda, ka uzlabojumus plānots ieviest saistībā ar Akadēmijas daudzgadu darbības plānu; atzīst pasākumus, kas veikti, lai atrisinātu šo problēmu 2010. gadā; aicina Akadēmiju regulāri informēt budžeta izpildes apstiprinātājiestādi par uzlabojumiem un veiktajiem pasākumiem;

         Grāmatvedības sistēma

                  13.

                  pauž nožēlu, ka Revīzijas palāta šogad atkal ziņoja par ievērojamiem kavējumiem un kļūdām, gatavojot provizoriskus pārskatus par 2009. gadu; jo īpaši atzīst, ka 2009. gada beigās bija daudz neapstrādātu faktūrrēķinu – kopā par EUR 900 000; norāda, ka šādu stāvokli radīja neapmierinošā finanšu pienākumu sadale, vājās iekšējās kontroles procedūras un grūtības pieņemt un noturēt darbā darbiniekus, kas būtu kvalificēti un pieredzējuši finanšu un grāmatvedības jomā; tādēļ mudina Akadēmiju steidzami risināt šo situāciju un informēt budžeta izpildes apstiprinātājiestādi par veiktajiem pasākumiem;

                  14.

                  ir nobažījies par to, ka Akadēmija 2009. gada finanšu pārskatā aprēķināja, ka kļūdu kopējā ietekme uz uzkrātajām rezervēm līdz 2008. gada 1. janvārim ir EUR 929 670,27 (10,56 % no kopējā 2009. gada budžeta) un kļūdu kopējā ietekme uz uzkrātajām rezervēm no 2008. gada ir EUR 284 718,77 (3,2 % no kopējā 2009. gada budžeta);

         Cilvēkresursu pārvaldība

                  15.

                  pauž bažas, ka Revīzijas palāta ziņoja par dažādām nepilnībām saistībā ar personāla atlases procedūrām, kas apdraud procedūru pārredzamību; jo īpaši uzsver, ka procedūras nebija pienācīgi dokumentētas; atzīst par nepieņemamu, ka:

                              —

                              obligātās prasības kandidātiem parasti noteica pēc to novērtēšanas un kārtas numura noteikšanas,

                              —

                              interviju jautājumi bieži vien tika sagatavoti pēc pieteikumu izskatīšanas,

                              —

                              procedūras nebija pienācīgi dokumentētas;

                  16.

                  turklāt pauž bažas par tādu paņēmienu izmantošanu, kuri ir aizliegti Eiropas Savienības Civildienesta noteikumos (6) vai ir prettiesīgi; jo īpaši norāda uz gadījumiem, kad:

                              —

                              nebija iespējams noteikt, vai veiksmīgo kandidātu profesionālās pieredzes ilgums atbilst prasībām,

                              —

                              atlases komisija pieņēma lēmumu, pamatojoties tikai uz kandidāta dzīves aprakstu,

                              —

                              veiksmīgais kandidāts neatbilda obligātajām profesionālās pieredzes ilguma prasībām,

                              —

                              darbiniekam, kuram bija uzticēti vadības pienākumi, bija atļauts dzīvot ārpus Apvienotās Karalistes un strādāt Akadēmijas telpās Bremshilā tikai noteiktu skaitu dienu gadā, Akadēmijai atlīdzinot viņam ceļa izdevumus;

                  17.

                  pauž nožēlu, ka nepareizi noslēgtais darbā pieņemšanas līgums joprojām ir spēkā; aicina Akadēmiju steidzami novērst šo trūkumu;

                  18.

                  tomēr vēlas zināt, kā Akadēmija grasās risināt šīs biežās cilvēkresursu vadības problēmas, jo īpaši ņemot vērā to, ka Akadēmijas sekretariāta atrašanās Bremshilā ievērojami ierobežo tā spējas piesaistīt un noturēt pienācīgi kvalificētus cilvēkus;

                  19.

                  tomēr atzīst, ka 2010. gadā ar direktora lēmumu Nr. 004/2010 Akadēmija apstiprināja darbā pieņemšanas vadlīnijas, nodrošinot šo procedūru atbilstību Civildienesta noteikumiem; tālab aicina Akadēmiju informēt budžeta izpildes apstiprinātājiestādi par šā lēmuma izpildes gaitu;

         Apropriācijas, kas izmantotas privātu izdevumu segšanai

                  20.

                  norāda, ka pēc atkārtotā Iekšējās revīzijas dienesta (IRD), Revīzijas palātas un budžeta izpildes apstiprinātājiestādes pieprasījuma tādu apropriāciju, kas izmantotas privātu izdevumu segšanai, ex post pārbaude beidzot tika uzticēta ārējam uzņēmumam;

                  21.

                  jo īpaši atzīst, ka ārējā novērtējuma mērķis bija pārbaudīt Akadēmijas veiktos pasākumus, risinot Revīzijas palātas norādītās problēmas, kuras tā apzināja pēc Akadēmijas revīzijas 2007. gadā, un sagatavot ziņojumu par visām apropriācijām, kas izmantotas privātu izdevumu segšanai, un līdz šim atgūtajām summām; jo īpaši norāda uz ārējā revīzijā iegūto informāciju:

                              (GBP)

                              Budžeta pozīcija

                              Revidentiem norādītās Akadēmijas apropriācijas

                              Akadēmijas atgūtās summas

                              Transporta izmaksas

                              9 508

                              7 421

                              Akadēmijas rīcībā esošo vieglo automobiļu ekspluatācijas izmaksas

                              14 783

                              13 916

                              Mēbeļu iegāde

                              14 788

                              500

                              Mobilo tālruņu izmaksas

                              3 721

                              3 721

                                 KOPĒJĀ SUMMA

                                 42 800

                                 25 558

                  22.

                  norāda, ka summas, kas iekļautas ziņojumā Nr. 10/0257/KA par privātu izdevumu atlīdzināšanu, ja tādas bija norādītas, ir krietni mazākas par turpmāk norādītajām, kuras iegūtas no ārējās revīzijas ziņojuma;

                  23.

                  pauž nožēlu, ka ārējais revidents nevarēja apstiprināt šīs nepareizi izmantotās apropriācijas, jo ir pagājis ilgs laikposms, turklāt laikā līdz 2007. gada revīzijai Akadēmijā tika novērotas nepilnības finanšu pārvaldības, uzraudzības un ziņojumu sagatavošanas jomā; tomēr norāda, ka ārējais revidents uzskatīja par svarīgāku galveno uzmanību revīzijas laikā pievērst līdzekļu atgūšanai un iespējām to panākt nākotnē;

                  24.

                  atzīst, ka ārējās revīzijas ziņojumā ir secināts, ka nepastāv reālas iespējas atgūt papildu līdzekļus; šajā sakarībā norāda, ka:

                              —

                              pārdodot mēbeles, ieguvums bija tikai GBP 500,

                              —

                              Akadēmijai nav tiesību pieprasīt, lai darbinieki, kuri brīvprātīgi izmantojuši transporta pakalpojumus, vēlāk veic iemaksas Akadēmijai radušos transporta izmaksu segšanai; turklāt atzīmē, ka saskaņā ar Civildienesta noteikumu 85. pantu šīs summas drīkst atgūt no darbiniekiem tikai tad, ja amatpersonas, veicot samaksu, būtu apzinājušās, ka tas ir pārkāpums vai šie pārkāpumi ir acīmredzami un to nevar nezināt;

                  25.

                  uzsver – attiecīgajā gada ziņojumā par 2007. gadu Revīzijas palāta jau bija vērsusi uzmanību uz to, ka revidentiem nebija iespēju caurlūkot visus 2007. gadā veiktos maksājumus, jo nebija iespējams noteikt nedz summas, kas nepareizi izmantotas privātām vajadzībām, nedz visus privāto izdevumu veidus;

                  26.

                  vēlreiz uzsver, ka atbildība par iepriekš minētajiem trūkumiem un pārkāpumiem ir jāuzņemas bijušajam direktoram; šajā sakarībā atsaucas uz 2010. gada 7. oktobra rezolūciju ar konstatējumiem, kas ir neatņemama daļa no Lēmuma par Eiropas Policijas akadēmijas 2008. finanšu gada budžeta izpildes apstiprināšanu (7);

                  27.

                  jo īpaši uzsver, ka Čehijas prezidentūra 2009. gada 18. maijā nāca klajā ar šādiem konstatējumiem:

                              —

                              nepareiza Akadēmijas pārvaldība: ņemot vērā IRD konstatētos faktus, Komisija piedāvāja Akadēmijai palīdzību, taču direktors tā arī nesazinājās nedz ar Tiesiskuma, brīvības un drošības ģenerāldirektorātu, nedz ar Budžeta ģenerāldirektorātu,

                              —

                              iekšējā saziņa sekretariātā: starp direktoru un darbiniekiem trūka saziņas un uzticības, tādēļ ieilga nesaskaņas,

                              —

                              pārredzamības trūkums: tā vietā, lai apzinātu problēmas un lūgtu padomu valdei vai Komisijai, direktors nesniedza informāciju, kas vēlāk tika atklāta nejauši,

                              —

                              direktora atbildība Akadēmijas valdes priekšā: direktors neievēroja valdes lēmumus;

                  28.

                  norāda, ka ir skaidri noteikta atbildība par apropriācijām, kuras izmantotas izdevumu segšanai; tādēļ pauž nožēlu, ka Akadēmijas valde pienācīgi nereaģēja uz bijušā direktora pieļautajām administratīvajām kļūdām, jo vēlējusies izvairīties no kaitējuma Akadēmijas reputācijai; uzskata par nepieņemamu to, ka valde nolēma nepiemērot disciplinārsodu galvenokārt tādēļ, ka bijušais direktors varētu celt prasību tiesā;

                  29.

                  tādēļ atkārtoti pauž savu nostāju, ka atbildība ir jāuzņemas Akadēmijas valdei, un ierosina izdarīt izmaiņas, lai šāda situācija nākotnē neatkārtotos; atkārtoti prasa pārskatīt Komisijas statusu valdē un piešķirt tai tiesības balsot;

         Iekšējā revīzija

                  30.

                  atzinīgi vērtē Akadēmijas ierosmi iesniegt budžeta izpildes apstiprinātājiestādei galīgo Iekšējās revīzijas dienesta novērtējuma ziņojumu par Akadēmijas 2010.–2014. gada daudzgadu plāna (DGP) izpildi; uzskata to par pārredzamības apliecinājumu un paraugpraksi, kas būtu jāpārņem pārējām aģentūrām;

                  31.

                  atzīst, ka Akadēmija, ņemot vērā Iekšējās revīzijas dienesta, Revīzijas palātas un budžeta izpildes apstiprinātājiestādes ieteikumus, beidzot ar direktora 2010. gada 21. jūnija lēmumu Nr. 010/2010 apstiprināja jaunu procedūru izņēmumu reģistrēšanai; tagad aicina Akadēmiju informēt budžeta izpildes apstiprinātājiestādi par šā lēmuma izpildes gaitu;

                  32.

                  norāda, ka Akadēmijas budžeta izpildes apstiprināšanas pamatā turpmāk jābūt tās darbības rezultātiem visa gada laikā.

         Akadēmijas daudzgadu plāns (DGP) 2010.–2014. gadam

                  33.

                  norāda, ka pēc budžeta izpildes apstiprinātājiestādes pieprasījuma Akadēmijas valde beidzot 2010. gada maijā apstiprināja daudzgadu plānu; norāda arī uz to, ka līdz 2010. gada septembra beigām tika sasniegti 19 no 44 starpposma mērķiem, vēl 18 starpposma mērķi tiek īstenoti, bet 7 pagaidām nav sācies sākotnējais īstenošanas posms;

                  34.

                  ir nobažījies, ka Iekšējais revīzijas dienests galīgajā novērtējuma ziņojumā par Akadēmijas DGP (2010.–2014. gads) izpildi atklāja neskaidrības vairāku daudzgadu plāna punktu aprakstā un dažu starpposma mērķu pārklāšanos; tādēļ uzsver, ka progresa ziņojumi ne vienmēr ir pietiekami precīzi, lai gūtu skaidru priekšstatu par to, kāda konkrēta rīcība izriet no atsevišķiem starpposma mērķiem, un ir grūti novērtēt ar tiem saistīto darbību galīgo vispārējo stāvokli;

                  35.

                  tālab mudina Akadēmiju:

                              —

                              saistībā ar 2. DGP/7. starpposma mērķi “CEPOL iekšējās kontroles standarti” pieņemt jauno 16 iekšējās kontroles standartu (IKS 16) sistēmu, kas ir vienkāršāka par IKS 24,

                              —

                              saistībā ar 3. DGP/4. starpposma mērķi “Lietderības, sekretariāta darbības efektivitātes un tā vadības un pārvaldības novērtēšana” paskaidrot līdzsvaroto rezultātu apkopojumu statusu, kuri paredzēti Akadēmijas veiktspējas noteikšanai un ikgadējai personāla izvērtēšanai,

                              —

                              saistībā ar 4. DGP/1. starpposma mērķi “Finanšu un uzskaites ķēžu caurlūkošana” sniegt sīkāku informāciju par plānoto finansēšanas procedūru attīstību nākotnē, apkopojot pārskata rezultātus, jo īpaši svarīgākos ieteikumus, kurus Akadēmija grasās īstenot, lai uzlabotu finansēšanas procedūru, cita starpā – pārbaužu, efektivitāti,

                              —

                              saistībā ar 5. DGP/2. starpposma mērķi “Uzlabot iespējas veikt ex ante un ex post kontroli” paskaidrot galvenās izmaiņas ex post kontroles jomā, gan tās, kuras jau ir ieviestas, gan plānotās, kā arī plānus ieviest dotāciju ex post kontroli,

                              —

                              saistībā ar 10. DGP/1. starpposma mērķi “Mazināt atkarību no pagaidu darbiniekiem” izstrādāt pagaidu darbinieku piesaistīšanas politiku,

                              —

                              saistībā ar 11. DGP “Uzlabot un rūpīgi izsvērt cilvēkresursu pārvaldību” paskaidrot Akadēmijas jaunās pieejas cilvēkresursu jomā lietderību un paredzamās priekšrocības, arī to, kā tā turpmāk ietekmēs Akadēmijas vajadzību pēc personāla resursiem;

                        tālab aicina Akadēmiju un tās valdi līdz 2011. gada 30. jūnijam informēt budžeta izpildes apstiprinātājiestādi par šajā sakarībā veiktajiem pasākumiem un uzlabojumiem;

                  36.

                  norāda uz Akadēmijas atbildi, ka gadījumā, ja iekšējā izmeklēšanā konstatēs, ka iespējams noteikt personīgo atbildību, Akadēmija atbilstīgi piemērojamiem noteikumiem obligāti veiks vajadzīgos pasākumus; prasa Akadēmijai informēt budžeta izpildes apstiprinātājiestādi par šā lēmuma izpildes gaitu;

                  37.

                  aicina Revīzijas palātu veikt īpašu revīziju, lai pārbaudītu Akadēmijas rīcības plāna izpildi;

                  38.

                  atgādina, ka Akadēmijas panākumi, īstenojot daudzgadu plānu, ir galvenokārt atkarīgi no tās spējas pieņemt un noturēt darbā kvalificētus darbiniekus, kam ir pieredze finanšu un grāmatvedības jomā;

         Strukturāli trūkumi

                  39.

                  norāda uz Tiesiskuma, brīvības un drošības ģenerāldirektorāta 2009. gada darbības pārskatā pausto viedokli par Akadēmijas strukturālajām problēmām; atkal pauž šaubas par Akadēmijas spēju atrisināt šādas problēmas:

                              —

                              nespēja piemērot sarežģīto ES finanšu regulējumu un Civildienesta noteikumus, ņemot vērā Akadēmijas ierobežotos uzdevumus un atbilstošo lielumu,

                              —

                              Akadēmijas sekretariāta atrašanās Bremshilā, apmēram 70 km no Londonas, ir neizdevīga, cita starpā arī no personāla darbā pieņemšanas un sabiedriskā transporta viedokļa,

                              —

                              Akadēmijas pārvaldības izmaksas ir ļoti augstas, ņemot vērā tās darbību, jo, lai gan tajā ir nodarbināti tikai 28 darbinieki, tās valdē 2009. gadā bija 27 locekļi;

                  40.

                  norāda, ka Akadēmija un Eiropols ir divas Savienības struktūras, kas izveidotas darbam līdzīgās jomās un savā darbībā papildina viena otru; uzskata, ka varētu novērst nevajadzīgas papildu izmaksas, ja šīs darbības jomas apvienotu vienā aģentūrā; atgādina, ka Savienības budžets balstās uz finanšu pareizu pārvaldību, kas paredz, ka izdevumiem jābūt pienācīgiem, efektīviem un lietderīgiem un attiecīgi jārisina nevajadzīgo izdevumu problēma;

                              a)

                              tādēļ iesaka jau tuvākajā nākotnē Akadēmiju apvienot ar Eiropolu; ir pārliecināts, ka šāda apvienošana uzlabos izdevumu lietderību un efektivitāti; ir pārliecināts, ka izmaksas, uzturot Akadēmiju un Eiropolu atsevišķi, būs lielākas par to apvienošanas izmaksām; tāpēc atzinīgi vērtē Komisijas ierosinājumu Eiropolam pārņemt Akadēmijas mācību funkcijas; pauž nožēlu, ka dalībvalstis noraidīja šo ierosinājumu, un aicina to izvērtēt no jauna;

                              b)

                              ir pārliecināts, ka Akadēmijas pievienošana Eiropolam dos labumu, ņemot vērā abu šo aģentūru pašreizējās darbības jomas; uzskata, ka apvienošana būs ne tikai konkrēts risinājums iepriekš minētajām strukturālajām un citām samilzušajām problēmām Akadēmijā, bet tā arī ļaus Akadēmijai nepastarpināti izmantot Eiropola pieredzi starptautiskas organizētās noziedzības un terorisma jomā, lai pildītu savu tiešo uzdevumu – apmācīt vadošos policijas darbiniekus; uzskata, ka Eiropols pēc apvienošanas gūs labumu no Akadēmijas tīkla un mācību pieredzes izmantošanas un viena no tā struktūrvienībām, kas atradīsies tajās pašās telpās, pilnībā pievērsīsies jautājumiem, kuri saistīti ar apmācību;

                              c)

                              atkārtoti ierosina Komisijai līdz 2011. gada 1. septembrim apsvērt iespēju pievienot Akadēmiju Eiropolam, kas atrisinātu Akadēmijas strukturālās un citas samilzušās problēmas; aicina Padomi un Komisiju līdz 2011. gada beigām iesniegt Eiropas Parlamentā ziņojumu par Akadēmijas pievienošanu Eiropolam;

                  41.

                  attiecībā uz pārējiem konstatējumiem, kas pievienoti lēmumam par budžeta izpildes apstiprināšanu un kas ir horizontāla rakstura konstatējumi, atsaucas uz 2011. gada 10. maija rezolūciju (8) par aģentūru darbību, finanšu pārvaldību un kontroli.

         (1)  OV C 338, 14.12.2010., 137. lpp.

         (2)  OV L 248, 16.9.2002., 1. lpp.

         (3)  OV L 256, 1.10.2005., 63. lpp.

         (4)  OV L 357, 31.12.2002., 72. lpp.

         (5)  OV L 320, 7.12.2010., 11. lpp.

         (6)  OV L 56, 4.3.1968., 1. lpp.

         (7)  OV L 320, 7.12.2010., 12. lpp.

         (8)  Pieņemtie teksti, P7_TA(2011)0163 (skatīt šā Oficiālā Vēstneša 269. lpp.).